За репрезентацију Шпаније је дебитовао 10. октобра 1976. у квалификацијама за Светско првенство против Југославије, где је Шпанија победила 1:0 у Севиљи. У другом квалификационом мечу ове две репрезентације у Београду, Хуанито је, приликом замене и излажења са терена, непристојно гестикулирао према публици, па је због тога погођен флашом у главу. Учествовао је на Светском првенству 1978. и 1982. када је Шпанија била домаћин, као и на Европском првенству 1980. На Светском првенству 1982. је против Југославије постигао гол из пенала, који је досуђен након прекршаја Зајеца ван казненог простора.